Saudi Armaco , ríkisolíufyrirtæki Sádi-Arabíu hækkaði um 10% eftir að viðskipti hófust með bréf félagsins í kauphöllinni í Ríad í morgun . Skráning Saudi Armaco kemur í kjölfarið á stærsta hlutafjárútboði sögunnar en stjórnvöld í landinu seldu um 1,5% hlut í félaginu á 25,6 milljarða dollara sem þýddi að heildarverðmæti þess nam um 1.700 milljörðum dollara . Eftir hækkun dagsins nemur verðmæti félagsins um 1.888 milljörðum dollara og er félagið langverðmætasta skráða fyrirtæki heims , tæplega 700 milljörðum verðmætara en Apple . Þrátt fyrir það er markaðsverðmætið en undir markmiði Mohammed bin Salman , krónprins Sádi-Arabíu um 2.000 milljarða dollara verðmat . Skráning Saudi Aramco er hluti af áætlun konungsfjölskyldunnar í landinu um að draga úr mikilvægi olíu fyrir efnahag landsins en ágóðinn af sölunni mun fara í fjárfestingar sem tengjast ekki orkuframleiðslu . Hér má sjá fleiri fréttir um olíuframleiðslufyrirtæki Sádi Arabíu , Aramco :